《临川家史君坤翁喜雨》
宋代·许月卿

临川鼓舞诵贤侯，闵雨皇皇祈有秋。
昨夜琅函奏霄汉，今朝玉粒雨平畴。
名亭应有东坡记，积粟可宽西顾忧。
我得顺流南浦去，商霖又是济川舟。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。